Den 20/2 2012 ser jeg en stor fin A4 annonce i Ekstra Bladet med et kampagnetilbud på en Iphone 4GS. Jeg skynder mig derfor ned i den lokale Telenor i Risskov - men til min store overraskelse, og ikke mindst skuffelse, kender de ikke noget til tilbuddet og har heller ikke nogen Iphone 4GS på lager. Jeg bliver i stedet opfordret til at prøve butikken i Storcenter Nord. 

Jeg tager med det samme i Storcenter Nord og her bliver jeg betjent af butikschefen (ALST). Da jeg ved hvad jeg skal have, går betjenningen meget hurtigt. På vej ud af døren bliver det sagt, at jeg har adgang til musik og TV den 1. mdr. gratis. Det lyder da godt siger jeg, men at det vil jeg næppe benytte mig af. Mere får jeg ikke at vide om den tjeneste. 

De månedlige regninger kommer og jeg undrer mig hver gang over at det er så dyrt. Jeg bruger udelukkende min telefon til at SMS´e og ganske få korte opkald, alligevel betaler jeg ca. 550,00 kr. pr. mdr.udelukkende i abonnement. I går nærlæser jeg så regningen og kan se, at jeg betaler kr. 198,00 pr. måned for musik og TV, som jeg aldrig har bedt om eller brugt. 

Jeg ringer derfor til Kundeservice og taler med Thomas. Han lytter og er imødekommende. Han synes også, at det lyder som lidt rigeligt, jeg betaler, for det lille forbrug. Han ændrer abonnementet og stopper fremadrettet, at jeg skal betale for musik og TV. Han siger, at jeg selv skulle have frameldt musik og TV. Jeg svarer, at det er lidt svært eftersom jeg ikke vidste at jeg var tilmeldt tjenesten. Løsningen er, at jeg skal henvende mig til butikken for at få mit tilgodehavende på kr. 660,00 retur.

Jeg ringer straks til butikken i Storcenter Nord og taler med Signe (SIBC). Signe er sød og fortæller, at de på min kontrakt gerne skulle de have "noteret noget" i hånden under "ekstra services". Jeg svarer, at min kontrakt ikke har fået påført noget som helst.

Her står intet om de to services koster kr. 99,00 pr. mdr. eller at jeg skal foretage mig noget aktivt.Kun at de er gratis i en mdr. Hun fortæller, at de har haft problemer med det før og at jeg er blevet fejliinformeret mht. tilbagebetaling, for det skal Kundeservice gøre. 

Jeg ringer derfor op til Kunderservice igen og fortæller hele historien for 3. gang til en Casper som siger, at de lukker om 2 minutter og at han vil tale med Thomas som er ny (den 1. første jeg talte med i Kundeservice) og høre hvorfor han har sagt, som han har gjort. Casper lover at ringe tilbage idag. Det gør han ikke. Jeg ringer derfor op sidst på eftermiddagen og taler med Dan (Dahn) som også erkender at han har hørt om det før - men at han ikke rigtig kan gøre andet end at opfordre mig til at klage til ledelsen på kontaktledelsen@telenor.dk. Jeg siger, at jeg ikke mener at jeg skal gøre mere i denne sag og om det virkelig kan være rigtigt, at han ikke bare kan ringe og få bekræftet de oplysninger jeg har fået af Signe (SIBC) i Storcenter Nord. Noget modvillig sagde han, at han vil ringe til hende, men pt. har jeg ikke hørt fra ham.

Alt i alt er jeg simpelthen så skuffet over hele forløbet og har mistet den smule tillid jeg havde til mobil-branchen. Det kan ikke passe, at man aktivt skal framelde sig ting som man aldrig har bedt om eller brugt. Hvorfor bliver man kastet rundt mellem 4 medarbejdere når én skulle kunne have løst det i 1. omgang? 

Pengene er ikke så vigtige for mig, selvom det er mine og aldrig skulle have været i Telenors lommer, men følelsen af at blive snydt og bagefter mistænkeliggjort og talt ned til gør mig rigtig sur.

Jeg ser meget frem til at høre fra Telenor !